|  |  |  |
| --- | --- | --- |
|  | **Univerzita Mateja Bela**  **v Banskej Bystrici**  Právnická fakulta  Komenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

**zo dňa 3. apríla 2023**

**K bodu 5**

Prodekan pre vedu a výskum a podpredseda VR PrF UMB, prof. JUDr. Milan Ďurica, PhD. prítomným predložil návrh na schválenie habilitačnej komisie, oponentov a témy habilitačnej prednášky pre uchádzača o habilitačné konanie o udelenie titulu „docent“, JUDr. Jurajovi Takáčovi, PhD. Podpredseda VR odôvodnil podanie uvedeného návrhu nasledovne: Slovenská akreditačná agentúra pre vysoké školstvo svojim rozhodnutím číslo: 2021/155-OAC:3128 zo dňa 21.10.2021 rozhodla o priznaní práva uskutočňovať habilitačné konanie a konanie na vymenúvanie profesorov v odbore habilitačného konania a konania na vymenúvanie profesorov občianske právo bez časového obmedzenia.

JUDr. Juraj Takáč, PhD., funkčné miesto docenta Katedry občianskeho a pracovného práva, Právnická fakulta Univerzity Mateja Bela v Banskej Bystrici, podal dňa 17.03.2023 žiadosť o začatie habilitačného konania na našej fakulte v odbore habilitačného konania: občianske právo.

Za členov habilitačnej komisie a oponentov habilitačnej práce tak navrhujem uznávaných odborníkov v odbore občianske právo, ktorí spĺňajú všetky odborné, funkčné a osobnostné predpoklady pre ich vymenovanie do funkcií v rámci habilitačného konania, vrátane podmienok v zmysle platných právnych predpisov pre vedenie habilitačného konania.

Navrhovaný predseda habilitačnej komisie prof. JUDr. Ján Cirák, CSc. bližšie predstavil uchádzača, habilitačnú komisiu, oponetov habilitačnej práce, tému habilitačnej prednášky a habilitačnej práce.

V diskusii vystúpili:

Dr. h. c. prof. JUDr. Jaroslav Ivor, DrSc. – Osobne poznám uchádzača, je ambiciózny a pracovitý. Na navrhovanú habilitačnú komisiu a oponentov sa plne spolieham, pán dr. Takáč je perspektívny a jeho habilitácia bude prínosom pre fakultu.

doc. Dr. iur. JUDr. Ing. Michal Turošík, PhD. – Na uchádzača sú pozitívne ohlasy ako zo strany pedagógov, tak aj zo strany študentov.

Hlasovanie o schválení habilitačnej komisie, oponentov a témy habilitačnej prednášky v habilitačnom konaní o udelenie titulu „docent“ – JUDr. Jurajovi Takáčovi, PhD., Katedra občianskeho a pracovného práva Právnickej fakulty UMB v Banskej Bystrici v odbore habilitačného a inauguračného konania občianske právo:

Počet členov vedeckej rady oprávnených hlasovať: 30

Počet prítomných členov oprávnených hlasovať: 24

za schválenie: 23

proti: 0

zdržalo sa: 1

***Uznesenie č. 5/2023:*** *Vedecká rada Právnickej fakulty Univerzity Mateja Bela v Banskej Bystrici schvaľuje v habilitačnom konaní o udelenie titulu docent – JUDr. Jurajovi Takáčovi PhD., Katedra občianskeho a pracovného práva, Právnická fakulta Univerzity Mateja Bela v Banskej Bystrici, v odbore habilitačného konania občianske právo, tému habilitačnej prednášky, predsedu a členov habilitačnej komisie a oponentov habilitačnej práce nasledovne:*

*Téma habilitačnej prednášky:*

***Majetkové spoločenstvo manželov v úvahách „de lege ferenda“.***

*Predseda habilitačnej komisie:*

***prof. JUDr. Ján CIRÁK, CSc.***

*Pracovisko: Univerzita Mateja Bela v Banskej Bystrici, Právnická fakulta, Banská Bystrica, SR*

*Členovia habilitačnej komisie:*

***prof. JUDr. Josef Salač, Ph.D.***

*Pracovisko: Univerzita Karlova v Prahe, Právnická fakulta, Praha, ČR*

***doc. JUDr. Alexandra Löwy, PhD.*** *(funkčné miesto profesor)*

*Pracovisko: Univerzita Komenského v Bratislave, Právnická fakulta, Bratislava, SR*

*Oponenti habilitačnej práce:*

***prof. JUDr. Romana SMYČKOVÁ, PhD.***

*Pracovisko: Univerzita Komenského v Bratislave, Právnická fakulta, Bratislava, SR*

***prof. JUDr. Daniela Gandžalová, PhD.***

*Pracovisko: Univerzita Mateja Bela v Banskej Bystrici, Právnická fakulta, Banská Bystrica, SR*

***doc. JUDr. Ondřej Frinta, Ph.D.***

*Pracovisko:* *Univerzita Karlova v Prahe, Právnická fakulta, Praha, ČR*

V Banskej Bystrici, 3. apríla 2023

**doc. Dr. iur. JUDr. Ing. Michal Turošík, PhD.**

predseda Vedeckej rady PrF UMB

dekan Právnickej fakulty UMB